मधेसकेन्द्रित दलको ब्यवहारले मुलुक अघि नबढ्ने र चुनावमा जानुको विकल्प नभएको उनले बताए । ‘तराईतिर भुरेटाकुरे मधेसकेन्द्रित दलहरुले आन्दोलनमा छौं, आन्दोलन गरिरहेका छौं, संविधान संशोधनका लागि भनिरहेका छन् । आन्दोलन कहाँ छ, के मा छ, थाह छैन,’ प्रेस चौतारी नेपाल लमजुङ शाखाले सोमबार बेंसीसहरमा गरेको पत्रकार भेटघाट कार्यक्रममा उनले भने, ‘उहाँहरु (मधेसी दल) अहिले सिरकभित्र आन्दोलन गरिरहेका छन् । यसको कुनै अर्थ छैन । बरु टुँडिखेलमा आउन आग्रह गर्छु, पानी र ओत्ने ब्यवस्था युवासंघले गर्छ ।’ उनले टिप्पणी गरे, ‘निर्वाचन रोक्ने प्रयत्न ‘माकुरोको जालोले हात्तीलाई रोक्न खोजेको जस्तै हो । चुनाव रोक्नु दिवा सपना हो ।’
